cyanic-selkie/wikianc huggingface dataset:
Texas
Texas — როკ/პოპ ჯგუფი გლაზგოდან (შოტლანდია). დაარსდა ჯონი მაკ-ელჰონის მიერ 1986 წელს. ჯგუფის წამყვანი ვოკალისტია შარლინ სპიტერი. სახელწოდება აღებულია ვიმ ვენდერსის ფილმის „პარიზი, ტეხასი“ შთაგონებით.
1989 წელს ალბომის Southside გამოცემას მოჰყვა სინგლი "I Don't Want a Lover", რომელიც საერთაშორისო ჰიტად იქცა და ბრიტანეთსა და სხვა ქვეყნებში ჩარტების უმაღლესი პოზიციები დაიკავა. უფრო ნაკლები წარმატება იქონიეს შემდგომმა ალბომებმა - Mothers Heaven (1991) და Ricks Road (1993). პოპულარობა ჯგუფს დაუბრუნდა 1997 წელს, ალბომის White on Blonde გამოცემით. ბრიტანეთში იგი ექვსი გზის პლატინის მფლობელი გახდა და გაიყიდა 1.8 მილიონზე მეტი ასლის ოდენობით. შემდეგი ალბომი, The Hush (1999) ასევე წარმატებული იყო და გამოსვლისთანავე ბრიტანეთის ალბომების ჩარტის სათავეში მოხვდა, მოგვიანებით კი სამმაგი პლატინა მიიღო. 2000 წელს გამოვიდა კომპილაციური Greatest Hits, რომელიც ექვსმაგი პლატინის სტატუსის მფლობელი გახდა. 2003 წელს გამოვიდა Careful What You Wish For, ხოლო 2005 წელს - Red Book, რომელსაც მოჰყვა ტურნე და ჯგუფის ხანგრძლივი შესვენება. 2008 წელს სპიტერიმ სოლო ალბომი Melody გამოუშვა.
2013 წლის მონაცემებით Texas-ს გაყიდული აქვს 35 მილიონი ჩანაწერი.
სქოლიო
კატეგორია:ბრიტანული როკ-ჯგუფები კატეგორია:შოტლანდიური როკ-ჯგუფები კატეგორია:1989 წელს ჩამოყალიბებული ჯგუფები
გუეპსა
რესურსები ინტერნეტში
კატეგორია:სანტანდერის დეპარტამენტის მუნიციპალიტეტები და ქალაქები
მოგონებები ეტენის ბაღზე
მოგონებები ეტენის ბაღზე — ნიდერლანდელი პოსტიმპრესიონისტი მხატვრის, ვინსენტ ვან გოგის ნახატი, რომელმაც ის საკუთარი ოთახის გასაფორმებლად დახატა 1888 წლის ნოემბერში, ზეთის საღებავებით ტილოზე. ნამუშევარი ინახება ერმიტაჟის მუზეუმში.
ნახატზე გამოსახულია ვინსენტის მამის, თეოდორუს ვან გოგის, სახლის წინ მდებარე ბაღი, რომელიც 1875 წელს მღვდლად ეკურთხა. მხატვარმა ცხოვრების გარკვეული დრო სწორედ ამ სახლში გაატარა, აღსანიშნავია შუალიდი 1881 წლის აღდგომიდან ქრისტეს შობამდე, როცა ვინსენტი თავის ძმასთან, თეო ვან გოგთან დაბრუნდა და საბოლოოდ გადაწყვიტა ფერწერა გაეგრძელებინა. ეტენში გატარებული ეს პერიოდი წარმოადგენს მისი ათწლიანი შემოქმედების დასაწყისს. ის ბავშვობიდან ხატავდა და შეყვანილია ბრიუსელის დამწყებთა კლასში, სადაც ის შეხვდა მხატვარ ანტონ ვან რაპარდს, რის შემდეგაც საქმეს მთელი სერიოზულობით შეუდგა. მან სწრაფად განავითარა პეიზაჟების ხატვის ტექნიკა თუმცა კვლავ ბევრი უზუსტობა იყო მის მიერ დახატულ ფიგურებში, რომლის გამოსწორებაზეც ბეჯითად მუშაობდა შარლ ბარგის კურსებზე. მას შემდეგ იწყება მხატვრის შემოქმედებაში უმნიშვნელოვანესი, გარდამტეხი პერიოდი, რომლის გარკვეული ნაწილიც სწორედ ეტენში გაატარა.
ვინსენტ ვან გოგმა ნახატი პოლ გოგენთან ერთად შეასრულა მანერით, რომელიც ახლოსაა კლუაზონიზმთან და გარკვეულწილად შესამშნევია მსგავსება გოგენის ნახატთან რომლის სახელიც იგივეა - „მოგონებები ეტენის ბაღზე“. ვინსენტი ნახატს თეოსადმი მიწერილ წერილებში ორჯერ იხსენიებს, ხოლო დის ვილემინა ვან გოგისადმი მიწერილ წერილში ამბობს რომ ნახატზე გამოსახულია თავად ვილემინა და მათი დედა.
უოლე შოინკა
უოლე შოინკა (Wole Soyinka; დ. 13 ივლისი, 1934) — ნიგერიელი დრამატურგი, პოეტი და ესეისტი. 1986 წელს გადაეცა ნობელის პრემია ლიტერატურის დარგში. შოინკა პირველი აფრიკელია, რომელსაც ლიტერატურის დარგში ნობელის პრემია გადაეცა.
დაიბადა აბეოკუტაში. სწავლობდა ნიგერიის „იბადანის უნივერსიტეტში“, და ინგლისში „ლიდზის უნივერსიტეტში“. ნიგერიაში და ინგლისში სწავლის შემდეგ, მუშაობდა ლონდონში, „Royal Court Theatre“-ში. იგი აქტიურად მონაწილეობდა ნიგერიის პოლიტიკაში, იბრძოდა დიდი ბრიტანეთისგან დამოუკიდებლობის მოპოვებაში. 1967 წელს, ნიგერიის სამოქალაქო ომის დროს 2 წლით დააპატიმრა „გენერალ იაკუბუ გუონის ფედერალურმა მთავრობამ“.
1975 წლიდან 1999 წლამდე, შედარებითი ლიტერატურის პროფესორი იყო „Obafemi Awolowo University“-ში. ამერიკის შტატებში ყოფნის დროს, 1988 წლიდან 1991 წლამდე, აფრიკის კვლევებსა და თეატრალურ ხელოვნებას ასწავლიდა „ქორნელის უნივერსიტეტში“, შემდეგ კი „ემორის უნივერსიტეტში“. ლას-ვეგასში, „ნევადას უნივერსიტეტში“ იყო კრეატიული წერის პროფესორი. იგი ასევე მუშაობდა ჰარვარდის, ოქსფორდის და იელის უნივერსიტეტში.
2017 წლის დეკემბერში, „ევროპის თეატრის პრემია“ მიენიჭა „სპეციალური პრემიის“ კატეგორიაში.
ბიოგრაფია
1940 წელს, წმინდა პეტრეს დაწყებითი სკოლის დამთავრების შემდეგ, სწავლა აბეოკუტას გრამატიკის სკოლაში განაგრძო, სადაც მას ლიტერატურატული კომპოზიციებისთვის რამდენიმე ჯილდო გადასცეს. 1946 წელს სასწავლებლად გადავიდა „იბადანის სახელმწიფო კოლეჯში“, (იმ დროს იყო ნიგერიის ერთ-ერთი ელიტური საშუალო სკოლა).
1952 წელს, სახელმწიფო კოლეჯში კურსის დამთავრების შემდეგ, მან სწავლა „იბადანის უნვიერსიტეტში“ განაგრძო. მან ამ უნივერსიტეტში ინგლისური ლიტერატურა, ბერძნული და დასავლეთის ისტორია შეისწავლა. მის ლექტორებს შორის იყო ბრიტანელი ლიტერატორი, მოლი მეიჰუდი. უნივერსიტეტში სწავლის დროს, შოინკამ და სხვა 6-მა სტუდენტმა დაარსეს ანტიკორუფციული სტუდენტური ორგანიზაცია, „Pyrates Confraternity“.
1954 წელს შოინკა საცხოვრებლად გადავიდა ინგლისში, სადაც მან ინგლისური ლიტერატურის სწავლა ლიდზის უნვიერსიტეტში განაგრძო (1954-1957). იგი აქ რამდენიმე ახალგაზრდა მწერალს შეხვდა. შოინკამ თავისი ნამუშევრების გამოქვეყნება და რედაქტორად მუშაობა სატირულ ჟურნალში „არწივი“ დაიწყო.
შოინკა სამჯერ დაქორწინდა და ორჯერ განქორწინდა. შვილები სამივე ქორწინებიდან ჰყავს. პირველად 1958 წელს, ბრიტანელ მწერალზე ბარბარა დიქსონზე დაქორწინდა, რომელიც მან 1950-იანებში ლიდზის უნივერსიტეტში სწავლის დროს გაიცნო. ბარბარა მისი პირველი ვაჟის, ოლაუკუნ შოინკას დედაა. იგი მეორედ ნიგერიელ ბიბლიოთეკარზე, ოლაიდა აიდოუზე დაქორწინდა. ამ ქორწინებიდან მას სამი ქალიშვილი და მეორე ვაჟი ეყოლა. მესამედ, 1989 წელს ფოლეიკ დოჰერტიზე დაქორწინდა.
2014 წელს მას პროსტატის კიბო დაუდგინდა.
სქოლიო
კატეგორია:ნობელის პრემიის ლაურეატები კატეგორია:ნობელის პრემიის ლაურეატები ლიტერატურაში კატეგორია:ნიგერიელი დრამატურგები კატეგორია:ნიგერიელი ესეისტები კატეგორია:ნიგერიელი ნოველისტები
ვარზეა-გრანდი (მატუ-გროსუ)
ვარზეა-გრანდი (Várzea Grande) — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 190 მეტრზე. მიეკუთვნება მარანიანის შტატის სამხრეთ-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კუიაბის შემადგენლობაში.
2010 წლის მონაცემებით, მოსახლეობა 252 596 ადამიანს შეადგენდა, მოსახლეობის სიმჭიდროვე 240.98 კმ²-ზე. ფართობი 1 048 კმ²-ია.
რესურსები ინტერნეტში
კატეგორია:მატუ-გროსუს შტატის მუნიციპალიტეტები
ირურსუნი
ირურსუნი (Irurzun; Irurtzun) — ქალაქი და მუნიციპალიტეტი ესპანეთში, შედის ნავარის პროვინციის ლა-ბარანკის კომარკის შემადგენლობაში. ფართობი — 3,5 კმ². მოსახლეობა — 2247 კაცი (2020 წ.).
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
ჟამპრუკა
ჟამპრუკა (Jampruca) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 200 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გოვერნადორ-ვალადარისის შემადგენლობაში.
2010 წლის მონაცემებით, მოსახლეობა 5 067 ადამიანს შეადგენდა, მოსახლეობის სიმჭიდროვე 9.8 კმ²-ზე. ფართობი 517 095 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
შალგოტარიანი
შალგოტარიანი (Salgótarján) — ქალაქი ჩრდილო-აღმოსავლეთ უნგრეთში, ნოგრადის მედიეში.
მდებარეობს კარანჩის მთის ძირში, ზღვის დონიდან 250 მეტრზე, დედაქალაქ ბუდაპეშტიდან 120 კილომეტრით ჩრდილო-აღმოსავლეთით. ქალაქი გარსშემორტყმულია ტყეებითა და ბორცვებით, რომელთა წვერებზეც აღმართულია ციხესიმაგრეთა ნანგრევები.
ქალაქი ჯერ კიდევ შუა საუკუნეებში არსებობდა, თუმცა დიდი ალბათობით, პატარა სოფლის სახით.
რესურსები ინტერნეტში
კატეგორია:უნგრეთის ქალაქები
ჩადუნელი
საკუთარი სახელი ჩადუნელი შეიძლება აღნიშნავდეს ერთ-ერთ შემდეგ პიროვნებათაგანს:
იხილეთ აგრეთვე
კატეგორია:ქართული გვარები
ჰანდე ერჩელი
ჰანდე ერჩელი (Hande Erçel; დ. 24 ნოემბერი, 1993) — თურქი სატელევიზიო მსახიობი და მოდელი.
ბიოგრაფია
ჰანდე ერჩელი დაიბადა 1993 წლის 24 ნოემებრს თურქეთში, ქალაქ ბანდირმაში. მამა ვაჭრობითაა დაკავებული. 2019 წელს გარდაიცვალა მისი დედა აილინ ერჩელი. ჰყავს უფროსი და გამზე ერჩელი. მსახიობი ურთიერთობაში იყო მომღერალ მურათ დალქილიჩთან. მონაწილწობდა სასკოლო თეატრის თითქმის ყველა დადგმაში. 19 წლის ასაკში მონაწილეობა მიიღო აზერბაიჯანში გამართულ სილამაზის კონკურსში, სადაც მეორე ადგილი დაიკავა. პირველად მცირე როლით გამოჩნდა სერიალში „ნარჩიტა“. სერიალმა „სიყვარულს სიტყვები არ ესმის“ და „გიუნეშის ქალიშვილები“-მ მსახიობს წარმატება მოუტანა. 2017 წელს სერიალ „შავი მარგალიტის“ ჰაზალის როლის შესრულებისთვის ჰანდეს გადასცეს წლის საუკეთესო მსახიობი ქალის ტიტული. ასევე, 2019–20 წლებში მიმდინარეობდა სერიალ „აზიზეს“ გადაღებები, სადაც მთავარ როლს ჰანდე ასრულებდა. გადაღებები მალევე შეწყდა ურეიტინგობის გამო.
რესურსები ინტერნეტში
კატეგორია:დაბადებული 24 ნოემბერი კატეგორია:დაბადებული 1993 კატეგორია:თურქი მსახიობები კატეგორია:თურქი მოდელები
სარალიძე
კატეგორია:ქართული გვარები
ბელგიის საფეხბურთო სუპერთასი
ბელგიის საფეხბურთო სუპერთასი — საფეხბურთო გათამაშება ბელგიაში, სადაც ჩემპიონატის და თასის გამარჯვებულები ხვდებიან ერთმანეთს. იმ შემთხვევაში, თუ ქვეყნის ჩემპიონატსაც და თასსაც ერთი გუნდი მოიგებს, მაშინ მას სუპერთასზე თასის ფინალისტი გუნდი დაუპირისპირდება. სუპერთასი თამაშდება 1979 წლიდან.
გათამაშების ისტორიაში ყველაზე წარმატებული კლუბია „ბრიუგე“, რომელმაც 15-ჯერ მოიპოვა ტიტული. მოქმედი გამარჯვებულია ბრიუსელის „ბრიუგე“.
რესურსები ინტერნეტში
კატეგორია:ბელგიის ფეხბურთი კატეგორია:ბელგიის საფეხბურთო ტურნირები კატეგორია:ეროვნული საფეხბურთო სუპერთასები
ასლაევო (აბზელილოვოს რაიონი)
ასლაევო  (Аһылай, Аслаево) — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 397 ადამიანი. რაიონულ ცენტრ ასკაროვოდან დაშორებულია 85 კილომეტრით. უახლოესი რკინიგზის სადგურია ტაშბულატოვო, რომელიც დაშორებულია 20 კმ-ით.
2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (100%).
სქოლიო
კატეგორია:აბზელილოვოს რაიონის სოფლები
გარნაჰოვიტის წმინდა გიორგის ეკლესია
არქიტექტურა
ეკლესიას აქვს ერთადერთი, დიდი, ბიზანტიური სტილის, წითელი კრამიტით გადახურული რვაკუთხა ქოლგისებრი გუმბათი, რომელიც ორიენტირებულია შენობის ცენტრზე. გუმბათოვანი გადახურვის ეს სტილი უჩვეულოა სომხური არქიტექტურისათვის, განსაკუთრებით კი დიდი ზომის ნაგებობებისათვის. გუმბათი დაფუძნებულია რვაკუთხა ყელზე, რომელშიც 12 პატარა სარკმელია გაჭრილი. წყვილ-წყვილი სარკმელი განთავსებულია ოთხ მხარეზე, თითო-თითო კი დარჩენილ ოთხზე. ეკლესია სულ მცირე ერთხელ მაინცაა განახლებული.
სქოლიო
კატეგორია:სომხეთის ეკლესიები
ედუარდ ცირამუა
ედუარდ ცირამუა (დ. 31 დეკემბერი, 1933, თბილისი — გ. 23 ნოემბერი, 2010) — ქართველი ეკონომისტი, ეკონომიკურ მეცნიერებათა დოქტორი, პროფესორი. დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი, ბუღალტერ-ეკონომისტის სპეციალობით, შემდეგ მოსკოვის მიხეილ ლომონოსოვის სახელობის სახელმწიფო უნივერსიტეტის ასპირანტურა.
შრომითი საქმიანობა დაიწყო 1956 წელს. იყო მუშა, აღმრიცხველი, ბუღალტერი, მთავარი ბუღალტერი, ცენტრალურ სტატისტიკურ სამმართველოში ფინანსებისა და ფასების სტატისტიკის განყოფილების უფროსი, ფინანსთა სამინისტროში რესპუბლიკის აღრიცხვისა და ანგარიშგების სამსახურის უფროსი, ხე-ტყისა და ხის დამამუშავებელი სამინისტროს საფინანსო სამსახურის უფროსი, სოციალური უზრუნველყოფის სამინისტროში საგეგმო-საფინანსო და საბუღალტრო აღრიცხვის სამსახურის უფროსი. 1972 წლიდან მუშაობდა თბილისის სახელმწიფო უნივერსიტეტში, 1980 წლიდან მოწვეულ ლექტორად, 1991-1998 წლებში დოცენტის თანამდებობაზე, ხოლო 1998 წლიდან პროფესორის თანამდებობაზე. პარალელურად 1990-2006 წლებში იყო ფინანსების სამეცნიერო კვლევითი ინსტიტუტის აღრიცხვისა და აუდიტის განყოფილების გამგე. გამოქვეყნებული აქვს 77-ზე მეტი სამეცნიერო ნაშრომი, მათ შორის 13 მონოგრაფიული და სასწავლო წიგნი, 19 ცალკეული სამეცნიერო ნაშრომი, 22 საჟურნალო სამეცნიერო სტატია.
რესურსები ინტერნეტში
კატეგორია:ქართველი ეკონომისტები კატეგორია:დაბადებული 1933 კატეგორია:დაბადებული 31 დეკემბერი კატეგორია:გარდაცვლილი 23 ნოემბერი კატეგორია:გარდაცვლილი 2010
ლიდის ციხესიმაგრე
300px|მინიატიურა|ლიდის ციხესიმაგრე ლიდის ციხესიმაგრე (Лідскі замак) — ციხესიმაგრე ბელარუსის ქალაქ ლიდაში. აგებულია XIV საუკუნის 30-იან წლებში მთავარ გედიმინასის დაკვეთით. აგებულია ნატეხი ქვითა და აგურით, აქვს არასწორი მართკუთხედის ფორმა. ყველაზე დიდია ჩრდილოეთის კედელი, მისი სიგრძეა 93,5 მეტრი. ყველაზე მცირეა სამხრეთის კედელი, მისი სიგრძეა 80 მ. დასავლეთისა და აღმოსავლეთის კედლების სიგრძეა შესაბამისად 84 და 83,5 მეტრი.
1384 წელს აიღეს ჯვაროსნებმა. 1392 წელს მთავარმა ვიტოვტმა აიღო. 1891 წელს დაიწვა ქალაქი ლიდა მთელი მისი ცენტრი.
1953 წლიდან იცავს სახელმწიფო. ყოველწლიურად ციხესიმაგრეში იმართება შუა საუკუნეების რაინდების ფესტივალი.
ლიტერატურა
კატეგორია:ბელარუსის ციხესიმაგრეები
ხიზაბავრის ქუჩა
ლიტერატურა
კატეგორია:გლდანის რაიონის ქუჩები
იტურმენდი
იტურმენდი (Iturmendi) — ქალაქი და მუნიციპალიტეტი ესპანეთში, შედის ნავარის პროვინციის ლა-ბარანკის კომარკის შემადგენლობაში. ფართობი — 10 კმ². მოსახლეობა — 411 კაცი (2020 წ.).
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
ორი წმინდა მეჩეთის მცველი
ოსმალები
ოსმალეთის იმპერიაში ტერმინი გამოიყენებოდა სელიმ I-დან მეჰმედ VI-მდე.
საუდები
დღეისთვის ის ცნობილია როგორც საუდის არაბეთის მეფეების ტიტული, რომელიც აღნიშნავს მათ როლს მუსლიმანების ორი მთავარი მეჩეთის მასჯიდ ალ-ჰარამის მექაში და მასჯიდ ალ-ნაბავის მედინაში დაცვაში.
პირველი საუდი მეფე რომელმაც ეს ტიტული 1986 წელს აიღო იყო ფაჰდი ბინ აბდულ-აზიზი. ფაჰდიმ მანამდე წოდება "მისი უდიდებულესობა" შეცვალა ტერმინით "ორი წმინდა მეჩეთის მცველი". მისი მომდევნო და საუდის არაბეთის დღევანდელი მეფე სალმან ბინ აბდულ-აზიზიც იგივე წოდების მატარებელია.
სქოლიო
კატეგორია:მმართველები კატეგორია:საუდის არაბეთის მეფეები
კანკაი
კანკაი (ცნობილი როგორც კანკაი მაი; ნეპალ. कन्काई नदी, कंकई नदी) — ტრანსსასაზღვრო მდინარე ინდოეთისა და ნეპალის ტერიტორიაზე. მდინარე მაჰანანდის შენაკადი.
სიგრძე დაახლოებით 180 კმ, აუზის ფართობი 1148 კმ². სათავეს იღებს მაჰაბარატის მთებში, ნეპალში, ზღვის დონიდან დაახლოებით 3200 მეტრზე.
მდინარის სახელი კანკაი, წარმოიშვა სანსკრიტული სიტყვისგან KANAKA, რაც ოქროს ნიშნავს. დიდი ხნის წინ ერთ-ერთი წმინდანი მედიტაციის მიზნით დასახლდა მდინარის ახლოს. ერთხელ წმინდანმა წყალში შენიშნა ოქროს ქვები, ამიტომ ამ მდინარეს დაარქვეს „კანაკავატი მაი“ ანუ „ღმერთები ოქროთი“.
სქოლიო
კატეგორია:ინდოეთის მდინარეები კატეგორია:ნეპალის მდინარეები
მე, რობოტი
მე, რობოტი — ცნობილი ამერიკელი ფანტასტის, აიზეკ აზიმოვის სამეცნიერო-ფანასტიკური მოთხრობების ციკლი, ერთიანი სიუჟეტური ხაზით, რომელნიც ამ საერთო სახელწოდების ქვეშ ერთიანდებიან. რეი ბრედბერის „მარსის ქრონიკების“ და სტანისლავ ლემის „სოლარისის“ გვერდით შედის მსოფლიოში ყველაზე ცნობილი სამეცნიერო-ფანტასტიკური ნაწარმოებების სამეულში და აღიარებულია ჟანრის შედევრად. სწორედ კრებულში ჩამოყალიბდა ცნობილი „რობოტიკის სამი კანონი“, რომელმაც მხატვრული ლიტერატურიდან არა მხოლოდ მეცნიერებაში, არამედ თვით წარმოების სფეროშიც გადაინაცვლა და თანამედროვე რობოტების წარმოება სწორედ ამ კანონების მიხედვით მიმდინარეობს.
არაერთგზის ითარგმნა და გამოიცა უამრავ სხვადასხვა ენაზე. მათ შორის ქართულად მარინა მელიწკაურის თარგმანით, გამოსცა გამომცემლობა „ნაკადულმა“ 1988 წელს საერთო კრებულში აზიმოვის სხვა ნაწარმოებთან „მარადისობის აღსასრულთან“ ერთად.
ისტორია
აზიმოვს ნაწარმოების შექმნის იდეა 40-იანი წლების ბოლოს დაებადა, როცა საკმარისი მასალა დაუგროვდა აღნიშნულ თემატიკაზე სამუშაოდ. თავდაპირველად კრებულის სამუშაო სათაური იყო „გონება და რკინა.“ მისმა ამერიკელმა გამომცემელმა აზიმოვს შესთავაზა ესესხა სახელწოდება „მე, რობოტი“ სხვა ავტორისგან და აზიმოვსაც მოეწონა ეს იდეა. ამასთან, ის ნაწარმოები აზიმოვის კრებულთან არავითარ კავშირში არ იყო.
ქართულ თარგმანში შესული მოთხრობები (10-დან 9)
'''პრელუდია. რობოტიკის სამი კანონი'''
რობი
ფერხული
ჯერ უნდა დაიჭირო ბოცვერი
მატყუარა
როგორ დაიკარგა რობოტი
გამოსავალი
სამხილები
სიუჟეტი
მთავარ სიუჟეტურ ღერძს, რომელიც ამავდროულად ყველაზე მცირე ადგილს იკავებს, წარმოადგენს ახალგაზრდა ჟურნალისტის ინტერვიუ დოქტორ სიუზენ ქელვინთან, აღიარებულ მოხუცებულ რობოფსიქოლოგთან, რომლის პირადი ცხოვრების ტრაგედია უხამდება მის არაჩვეულებრივ სამსახურებრივ წარმატებას. მოქმედება ხდება 2057 წელს. სიუზენ ქელვინი წარმოადგენს აღიარებულ სპეციალისტს რობოტების ფსიქოლოგიის, ანუ რობოფსიქოლოგიის დარგში და მუშაობს ასევე აღიარებულ კორპორაციაში, რომელსაც ლიდერის პოზიცია უჭირავს მსოფლიო ბაზარზე მოწინავე თაობის პოზიტრონული რობოტების წარმოებაში-U.S. Robots and Mechanical Men, Inc. (კორპორაციის სახელწოდების ალუზიით შეერთებულ შტატებში დღეს რეალურად მართლაც არსებობს კორპორაცია U.S. Robotics, რომელმაც სახელწოდება სწორედ რომანის გავლენით მიიღო). მოხუცი დოქტორი იხსენებს სხვადასხვა ისტორიებს როგორც მისი თანამშრომელი ადამიანების, ასევე მისი მეგობარი რობოტების შესახებ.
გარდა ამ საერთო სიუჟეტური ხაზისა, მოთხრობებს აერთიანებს რობოტებთან დაკავშირებული სხვადასხვა პრობლემების თითქმის დეტექტიური, რობოლოგიკასა და ადამიანური ლოგიკის კონფრონტაციაზე დამყარებული დახვეწილი გადაწყვეტები.
სიუზენ ქელვინის გარდა აღსანიშნავია სხვა პერსონაჟები. მაგალითად
გრეგორი პაუელი და მაიკ დონოვანი კორპორაციის ინჟინრები, რომელების სწავლობენ და აგვარებენ რობოტებთან დაკავშირებულ პრობლემებს ყველა შესაძლო და შეუძლებელ ადგილას, უმეტესწილად კოსმოსში.
ალფრედ ლენინგი დოქტორი ლენინგი კორპორაციის სამეცნიერო ხელმძღვანელი და შეიძლება ითქვას, ნაწარმოები ამას გაკვრით მიანიშნებს რომ იგი ქელვინის ერთადერთი მეგობარია ადამიანებს შორის.
პიტერ ბოგერტი კორპორაციის მათემატიკოსი.
სტივენ ბაიერლი მერი, პოლიტიკოსი. სავარაუდოდ რობოტი, რომელიც წარმატებით ინიღბება ადამიანად.
სიუზენ ქელვინის დაბადებამდე (1982) დამთავრდა მესამე მსოფლიო ომი. გამოიგონეს ჰიპერძრავი და პოზიტრონული ტვინი. რამაც შესაძლებლობა მისცა კაცობრიობას მეოცე საუკუნის ბოლოს მზის სისტემის კოლონიზება დაეწყო. 2002 წელს დოქტორმა ლენინგმა პირველი მოძრავი და მოსაუბრე რობოტი გამოიგონა.
ვინაიდან რადგანაც ათასგვარი ჯურის შარლატანების, პოპულისტი პოლიტიკოსების, რელიგიური ფუნდამენტალისტების და მოკლედ ყველა შესაძლო ჯურის ნაძირალის გამო დედამიწის საზოგადოებრივი აზრი უარყოფითადაა განწყობილი რობოტების მიმართ, ამიტომ დედამიწაზე რობოტების ყოფნა მაქსიმალურად შეზღუდულია. მათი საარსებო გარემო მზის სიტემის ტერიტორიაა სხვადასხვა ექსტრემალური გარემოთი-დაწყებული მერკურის გავარვარებული ვერცხლისწყლიანი უდაბნოებიდან, დამთავრებული გაყინული ასტეროიდებით ან სულაც ინტერსოლარული ფრენებით. ამ შემთხვევაში რობოტების მუშაობას ამართლებს ის ფაქტიც რომ მსგავს ექსტრემალურ პირობებში ადამიანები შეუდარებლად უფრო მოწყვლადნი არინ, ვიდრე რობოტები.
გავლენა
ნაწარმოებმა გავლენა იქონია არა მხოლოდ ხელოვნების სხვადასხვა დარგზე, არამედ თვით მეცნიერებასა და მრეწველობაზეც კი. სწორედ აზიმოვის მიერ ფორმულირებული რობოტიკის სამი კანონი იქცა თანამედროვე რობოტული ინდუსტრიის საფუძვლად. ანალოგიურად, ფიქციური კორპორაცია U.S. Robots and Mechanical Men, Inc. სახელწოდება ეწოდა თანამედროვე კორპორაცია U.S. Robotics-ს, როგორც ზემოთ ვახსენეთ. კორპორაცია Irobot, რომელიც მტვერსასრუტებს აწარმოებს, სახელწოდებას სწორედ ამ ნწარმოებიდან იძენს. თავად აზიმოვმა რობოტების შესახებ იდეა ცნობილი კარლ ჩაპეკისგან ისესხა, რომელმაც 1920-იან წლებში პირველად გამოიყენა სიტყვა ,,რობოტი."
ამ მომენტიდან სამეცნიერო-ფანტასტიკურ ლიტერატურაში შტურმით შეჭრილმა რობოტებმა მალე დაიწყეს აჯანყებები და ადამიანთა კონტროლიდან გასვლა. ამის საპირისპიროდ რობოტები აზიმოვმა რკინის ლოგიკის და ტექნოკრატული მიდგომის შედეგად კონვეინერული წარმოების პროდუქტად და ადამიანის ერთგულ თანაშემწეებად აქცია, თუმცა როგორც არ იყოს-გამომდინარე იქიდან რომ რობოტიკის სამ კანონს მაინც გააჩნია მოწყვლადი ადგილები, აზიმოვი აიძულა აჯანყება მის შემოქმედებაშიც დაეშვა. თუმცა არა ისეთი უხეში და ბრუტალური, ალოგიკური სახით, როგორც სხვა ფანტასტებთან.
რაც შეეხება ხელოვნებას, ნაწარმოებმა უამრავ მოთხრობაზე, რომანზე, ვიდეოთამაშების ინდუსტრიაზე, ფილმებსა და ანიმაციებზე (მაგ: სთართრექი, სიმფსონები), მუსიკალურ ჯგუფზე, კომპოზიციებზე და ა.შ. იქონია ზეგავლენა. მეტიც, მრავალში მათ შორის გამოყენებულ იქნა როგორც ნაწარმოების სახელი, ასევე სხვადასხვა საკვანძო პერსონაჟის, მომენტის თუ პროცესის სახელწოდება.
ეკრანიზაცია
შეუცნობლის გარეთ (ინგ. Out of unknown) სატელევიზიო დადგმა. მოთხრობა ,,ლოგიკის" მოტივებზე. გაერთიანებული სამეფო-1967
ეს ფანტასტიკური სამყარო (რუს. Этот фантастический мир) სატელევიზიო დადგმა. მოთხრობა ,,მატყუარას" მოტივებზე. ყოფილი სსრკ-1987
მე, რობოტი (ინგ. I, Robot) ფილმი. ჰოლივუდი-2004. მიუხედავად იმისა რომ ფილმის სახელწოდება მოდის კრებულის სახელიდან და მასში გვხვდება დოქტორი ქელვინი, აგრეთვე გამახვილებულია ყურადღება რობოტიკის სამ კანონზე; სიუჟეტი უფრო ახლოს დგას აზიმოვის სხვა ნაწარმოებებთან: „ფოლადის მღვიმეები“ და „რობოტი, რომელიც სიზმრებს ხედავდა.“
მოძველება
კატეგორია:აიზეკ აზიმოვის მოთხრობები
ნების ძვლები
ნების ძვლები (Ossa metacarpalia) წარმოადგენენ შუამდებარე სეგმენტს თითს ფალანგებსა და მაჯის ძვლებს შორის. ეს უკანასკნელი უზრუნველყოფს მაჯის კავშირს წინამხართან. ნების ძვლები წინა ტერფის ძვლების ანალოგიურია.
სტრუქტურა
მინი|ნების ძვლები, უკნიდან
ნების ძვლები განივ რკალს წარმოქმნიან, რომელსაც მაჯის ძვლების მტკიცე რიგი უკავშირდება. პერიფერიული ნების ძვლები (ნეკა და ცერა თითის) უზრუნველყოფენ 'თასის' ფორმირებას, რომელიც ღრმავდება ამ 2 თითის ერთმანეთთან მიახლოებით. საჩვენებელი თითის ნების ძვალი ყველაზე მტკიცედაა ფიქსირებული, ხოლო ცერა თითის ნების ძვალი ტრაპეციულ ძვალთან სახსარს ქმნის და დანარჩენებისგან დამოუკიდებლად მოძრაობს. შუათანა ნების ძვლები, მათი ბუნებრივი, ურთიერთდაკავშირებული ძვლოვანი სტრუქტურების გამო, მაჯასთან მტკიცე კავშირშია.
თითოეული ნების ძვალი წარმოდგენილია სხეულით და 2 ბოლოთი: დისტალურ (თითებთან ახლო) ბოლოს არსებული თავი და პროქსიმალურ (მაჯასთან ახლო) ბოლოს არსებული ფუძე.
ფუძე
ფუძე (basis) კუბოიდური ფორმისაა და უკანა მხრიდან უფრო ფართეა, ვიდრე წინიდან. იგი მაჯის ძვლებთან და გვერდით მდებარე ნების ძვლებთან სახსრებს ქმნის. მისი დორსალური და ხელისმხრივი ზედაპირები უხეშია, იოგების მისამაგრებლად.
თავი
თავი, ანუ თითის ბოლო (caput) წაგრძელებული ფორმისაა და გვერდებიდან გაბრტყელებულია. იგი პროქსიმალურ ფალანგებთან სახსარს ქმნის. თავის ორივე მხარეს არის ბორცვაკი ნებ-ფალანგის სახსრის კოლატერალური იოგის მისამაგრებლად.
მისი დორსალურ ზედაპირს, რომელიც ფართო და ბრტყელია, გამშლელი კუნთების მყესები უკავშირდება.
ხელისგულისმხრივი ზედაპირი ღაროვანია, რაც მომჭერი კუნთების მყესებს გავლის საშუალებას აძლევს.
ყელი
ყელი სხეულსა და თავს შორის გარდამავალი ზონაა.
სახსრები
ნეფ-ფალანგის სახსრების გარდა, ნების ძვლები აგრეთვე ქმნიან მაჯა-ნების სახსრებს:
კუნთების შეერთების წერტილები
მაჯის გრძელი/მოკლე გამშლელი სხივისგან (m. extensor carpi radialis longus et brevis): ორივე უკავშირდება ნების მეორე ძვლის ფუძეს. მონაწილეობენ მაჯის გაშლასა და სხივის მოხრაში.
მაჯის გამშლელი იდაყვისკენ (m. extensor carpi ulnaris): უკავშირდება ნების მეხუთე ძვლის ფუძეს. მონაწილეობს მაჯის გაშლასა და ფიქსაციაში, როდესაც თითები მოხრილია. ეხმარება მაჯის მოხრას იდაყვის მხრიდან.
ცერის გრძელი განმზიდველი (m. abductor policis longus): უკავშირდება ტრაპეციულ ძვალს და ნების პირველი ძვლის ფუძეს. უზრუნველყოფს ცერის მოზიდვას ფრონტალურ სიბრტყეში, შლის მაჯა-ნების სახსარში.
ცერის პირისპირ დამყენებელი (m. opponens policis): უკავშირდება ნების პირველ ძვალს. უზრუნველყოფს მის მოხრას, ხერის პირისპირ მოჰყავს.
ნეკის პირისპირ დამყენებელი (m. opponens digiti minimi): უკავშირდება ნების მეხუთე ძვლის მედიალურ ზედაპირს. მის მოხრას უზრუნველყოფს მაჯა-ნების სახსარში. მონაწილეობს ხელისგულის ჩაღრმავებაში.
თანდაყოლილი დაავადებები
ნების მეხუთე და მეოთხე ძვლები ხშირად დამოკლებულია ფსევდოჰიპოპარათირეოიდიზმის და ფსევდოფსევდოჰიპოპარათირეოიდიზმის დროს.
ტერნერის სინდრომის ერთ-ერთი ნიშანი არის დამოკლებული IV ნების თითი ნორმალური V თითის თანაობისას.
მოტეხილობა
ნების თითის ყელი მოტეხილობის ხშირი წერტილია კრივში.
სქოლიო
კატეგორია:ლულოვანი ძვლები კატეგორია:ძვლოვანი სისტემა
ოგე ბენედიქტსენი
ოგე მეიერ ბენედიქტსენი (Åge Meyer Benedictsen; დ. 13 ივლისი, 1866, კოპენჰაგენი — გ. 21 ოქტომბერი , 1927, ვიდებეკი, დანია) — დანიელი ლინგვისტი. ოსმალეთში სომხების გენოციდის მოწმე და ლტოლვილი სომხების ერთ-ერთი გულშემატკივარი. უბიხური ენის პირველი შემსწავლელი.
ბიოგრაფია
ბენედიქტსენის მამა — იოჰან ფილიპ ფერდინანდ მეიერი (Johan Philip Ferdinand Meyer) დანიელი ებრაელი, ხოლო დედა — ანა მარია ბენედიქტსენი (Anna Maria Benediktsen), ისლანდიელი კომერსანტის ასული იყო. დანიელი ჰყავდა მხოლოდ ერთი ბებია — ანა-მარია ფრამი. ოჯახი საკმაოდ კარგად იყო ინტეგრირებული კოპენჰაგენის ბურჟუაზიულ ცხოვრებაში. ბავშვობიდანვე გატაცებული იყო მოგზაურობით. 13 წლის ასაკში მიატოვა სკოლა და მიმართა მეზღვაურობას. ის ჩავიდა ისლანდიაში რათა მოენახულებინა თავისი დედის მშობლიური ქალაქი. ტრამვირებული თითის სამკურნალოდ ჩასული იყო კოპენჰაგენის გარნიზონის საავადმყოფოში, სადაც მისმა უფროსმა და-ძმებმა დაარწმუნეს 1886 წელს ჰაუკსის საშალო სკოლაში მიეღო დამამთავრებელი ატესტატი.
თავიდან ის სწავლობდა მედიცინას, შემდეგ ხელი მიჰყო ენების სწავლას. იმ დროისთვის ის ძალზე დაინტერესდა ლიბერალური პარტიის პოლიტიკური ბრძოლით, რომელმაც შემდგომში ასახვა ჰპოვა მის მიერ, ჩაგრული ხალხის მიმართ უფლებების დაცვაში. სწავლის პარალელურად ის მოგზაურობდა სხვადასხვა ქვეყნებში და სწავლობდა სხვადასხვა ენების უცნობ დიალექტებს. მიუხედავად მისი კვალიფიკაციისა, რიგი სუბიექტური მიზეზების გამო ის ვერ გახდა პროფესორი.
1897 წლის 7 სექტემბერს კოპენჰაგენიდან ჩამოვიდა თბილისში, მოიარა ქართლი და ერევნის გუბერნიის გავლით ოსმალეთში გაემგზავრა. ოსმალეთში გამგზავრების მიზანი იყო მოენახულებინა 1894–1896 წლების სომხური ხოცვა-ჟლეტების შედეგად დარჩენილი სომეხი მოსახლეობა. აღნიშნული მოგზაურობის დროს ბენედიქტსენმა შემთხვევით აღმოაჩინა კავკასიის შავიზღვისპირეთიდან ანატოლიაში გადასახლებული უბიხები. ეს იყო უბიხურ ენასთან სამეცნიერო სამყაროს პირველი ზიარება. მან ადგილზე სამი კვირა დაჰყო, გააკეთა ჩანაწერები, მაგრამ, სამწუხაროდ არ გამოუქვეყნებია. როგორც 1921 წელს პ. უშაკოვი იხსენებდა, მისი შრომები ადოლფ დირის ხელში აღმოჩნდა, რომელიც არ აქვეყნებდა მათ.
1905 წლის 11 ივნისს თბილისში იყო ჩამოსული როგორც დანიის სახალხო უნივერსიტეტის ლექტორი. მან ინახულა წერა-კითხვის გამავრცელებელი საზოგადოება და შემდეგ გაემგზავრა სპარსეთში.
წლების მანძილზე მოგზაურობდა აღმოსავლეთ ევროპაში, თურქეთში (1897-98, 1913, 1922, 1923), სპარსეთსა და ქურთისტანში (1900-01), სომხეთში (1905-06), ინდოეთში (1907-08), ირლანდიაში (1909), ისლანდიაში (1910-11, 1921), კარიბის ბასეინში (1926), რუსეთსა და ბალკანეთში.
ოგეს მთავარ საზრუნავს სომეხთა საქმე წარმოადგენდა. იგი თავის გერმანელ მეგობარ ლეპსიუსთან ერთად დაიწყო დახმარების ოპერაცია. 1902 წელს დაფუძნდა გაერთიანება «De danske Armeniervenner», რომლის ინიციატივით სომხეთში გაგზავნილ იქნა კარენ იეპე. თუმცა აღნიშნულმა ვერ შეაჩერა პირველი მსოფლიო ომის დროს მომხადრი ტრაგედია.
ის ასევე იბრძოდა ისლანდიის სრულ გათავისუფლებისთვის. აღნიშNულთან დაკავშირებით 1915 წელს მან გამოაქვეყნა დიდი სტატია.
ოჯახი
1890 წლის 31 დეკემბერს დაქორწინდა ჟანეტ შონჰეიდერ ვან დოირსზე (Jeanette Schønheyder van Deurs; 1864-1898), რომლისაგანაც შეეძინა 2 შვილი. შვიდი წლის შემდეგ ოგეს მორიგი მოგზაურობისას ჟანეტი მძიმედ დაავადდა და მალევე გარდაიცვალა. ოგემ მეორეჯერ იქორწინა 1912 წლის 7 ივლისს — ანნა კატრინ (კატრი) ანდრეასენზე (Anna Kathrine (Katri) Andreasen; 1873-1970), რომელთანაც ჰყავდა 1 შვილი.
კატრისთვის კოპენჰაგენი ძაან შორს იყო. ამიტომ გადაწყვიტეს ეყიდათ ველი ტროლდხედში, სადაც ააშენეს ვიდევანგის სასტუმრო სახლი, რომელიც დღემდე ეკუთვნის ოჯახს.
1927 წელს ოგე ბენედიქტსენი მძიმედ დასნეულდა და გარდაიცვალა. ის არ დაკრძალეს, როგოც მას სურდა. მისი ფერფლი ურნაში დაფლულია ვიდებეკში (Videbæk) საგვარეულო სასაფლაოზე.
ბენედიქტსენის საფლავის ქვაზე წინ შემდეგი წარწერაა:
ატო (სანტანდერი)
ატო (Hato) — ქალაქი და მუნიციპალიტეტი კოლუმბიაში, სანტანდერის დეპარტამენტში. მდებარეობს ზღვის დონიდან 1.160 მეტრზე. 2005 წლის მონაცემებით, მოსახლეობა 2 358 ადამიანს შეადგენდა, სიმჭიდროვე 12.96 ადამიანი კმ²-ზე. ფართობი 182 კმ²-ია.
ოგე ბენედიქტსენი
ოჯახი
ხოლო უკან კი:
ატო (სანტანდერი)
რესურსები ინტერნეტში
კატეგორია:სანტანდერის დეპარტამენტის მუნიციპალიტეტები და ქალაქები
იერინგის მუნიციპალიტეტი
იერინგის მუნიციპალიტეტი — მუნიციპალიტეტი (დანიურად კომუნა) დანიაში, ჩრდილოეთ იუტლანდიის რეგიონში, იუტლანდიის ნახევარკუნძულზე. მუნიციპალიტეტის ფართობი შეადგენს 927,34 კმ²-ს, ხოლო მოსახლეობა — 65 295 ადამიანს (2015). ადმინისტრაციული ცენტრია ქალაქი იერინგი.
ოგე ბენედიქტსენი
ბიბლიოგრაფია
I Serien »Grundrids ved folkelig Universitetsundervisning« har Åge Meyer Benedictsen skrevet følgende Hefter:
სქოლიო
კატეგორია:დაბადებული 1866 კატეგორია:გარდაცვლილი 1927 კატეგორია:დაბადებული 13 ივლისი კატეგორია:გარდაცვლილი 21 ოქტომბერი
იერინგის მუნიციპალიტეტი
სქოლიო
კატეგორია:ჩრდილოეთ იუტლანდიის რეგიონის მუნიციპალიტეტები
რათუა-ხოლა
ლიტერატურა
კატეგორია:ნეპალის მდინარეები
გიორგი გურგულია
გიორგი გურგულია (დ. 4 აგვისტო, 1964, თბილისი) — ქართველი მსახიობი.
1987 წელს დაამთავრა შოთა რუსთაველის სახელობის თბილისის სახელმწიფო თეატრალური ინსტიტუტის სამსახიობო ფაკულტეტი (გია ანთაძის სახელოსნო), ხოლო 1997 წელს ამავე ინსტიტუტის სარეჟისორო ფაკულტეტი (ნოდარ მანაგაძის სახელოსნო).
რესურსები ინტერნეტში
კატეგორია:დაბადებული 4 აგვისტო კატეგორია:დაბადებული 1964 კატეგორია:ქართველი მსახიობები კატეგორია:თბილისში დაბადებულები კატეგორია:საქართველოს სახელმწიფო თეატრალური ინსტიტუტის კურსდამთავრებულები
კოშის თეორემა
კოშის თეორემა — თეორემა ანალიზური ფუნქციის ხარისხოვან მწკრივად გაშლის შესახებ. ვთქვათ, f(z) არის G არეში ცალსახა და ანალიზური ფუნქცია, z_0 — ნებისმიერი (სასრული) წერტილი G არეში და \rho — მანძილი z_0-დან ამ არის საზღვრამდე, მაშინ არსებობს ხარისხოვანი მწკვრივი (z-z_0)-ის მიმართ, რომელიც კრებადია წრეში  და წარმოადგენს f(z) ფუნქციას ამ წრეში:
(G არის საზღვარი შეიძლება წაროადგენდეს უსასრულოდ დაშორებულ წერტილს; ამ შემთხვევაში \rho უნდა ჩაითვალოს უსასრულობის ტოლად). ეს თეორემა დაადგინა ო. კოშიმ 1831 წელს.
ლიტერატურა
კატეგორია:ანალიზური ფუნქცია
სინჰალელები
სინჰალელები — ერი შრი-ლანკის რესპუბლიკასა და კუნძულის ძირითადი მოსახლეობა. 2012 წლის შეფასებით, საერთო რაოდენობა დაახლოებით 16 მილიონს შეადგენს. ანთროპოლოგიურად განეკუთვნებიან ევროპეიდულ რასას და ენათესავებიან ჩრდილო ინდოელ ხალხებს. ლაპარაკობენ სინჰალურ ენაზე. უმრავლესობა ბუდიზმის, დანარჩენი ქრისტიანობის მიმდევარია. სინჰალელებს ყოფენ 2 ჯგუფად — ბარისა და მთის (კანდიელები) სინჰალელებად. კანდიელების ყოფაში შემონახულია აზოგიერთი არქაული ნიშანი. სინჰალელების უმრავლესობა მიწათმოქმედებას, სანაიროზე კი თევზჭერას მისდევს.
ლიტერატურა
კატეგორია:აზიის ხალხები
ანისის გრიგოლ განმანათლებლის ეკლესია
250px|მინი|ანისის გრიგოლ განმანათლებლის ეკლესია ანისის გრიგოლ განმანათლებლის ეკლესია, ტიგრან ჰონენცის ეკლესია — ეთნიკურად სომეხის, ქალკედონელი (მართლმადიდებელი სომეხი) ტიგრან ჰონენცის მიერ აგებული ქართული ეკლესია სომხეთის ძველი დედაქალაქის ანისის ტერიტორიაზე, ამჟამად თურქეთი. შედიოდა ანისის ქართულ ეპარქიაში. ეკლესიის აღმოსავლეთ კედელზე ამოტვიფრული წარწერის თანახმად, აშენებულია 1215 წელს მდიდარი ვაჭრის, ტიგრან ჰონენცის ფინანსებით.
ტაძარი აგებულია გრიგოლ განმანათლებლის სახელზე და მეორე სახელი ეწოდა ამშენებლის სახელის მიხედვით. ეკლესია მდებარეობს ანისის ნაქალაქარის სამხრეთ-აღმოსავლეთ ნაწილში და გადაჰყურებს მდინარე ახურიანის ხეობას. ძეგლი მდებარეობს თურქეთის უკიდურეს აღმოსავლეთში, ყარსის პროვინციაში, სომხეთის საზღვრიდან 120 მეტრში.
ეკლესია მოხატულია და მასზე უამრავი წარწერა გვხვდება. მოხატულობა ქართველი მხატვრების მიერაა შესრულებული. ასევე გვხვდება ქართული წარწერებიც. ტაძრის მშენებლობის პერიოდში ანისი ქართველების კონტროლის ქვეშ იყო, რაც ხსნის ფრესკების ქართულ წარმოშობას.
ტიგრან ჰონენცის წარწერა
დიმიტრი ბაქრაძის არქივიდან წარწერის ტექსტი პირველად ვალერი სილოგავამ გამოაქვეყნა: '''ძლევის ძალის მომც(ე)მ(ე)ლი. მეფჱ ბ(ა)გრ(ა)ტ, ლიპარიტ მწედ ტ(ი)გრან მ(ე)ფისა. ქრ(ონიკო)ნი სი (990 წ.)'''
რესურსები ინტერნეტში
ლიტერატურის სერია, № 2, 1980
სქოლიო
კატეგორია:თურქეთის ეკლესიები კატეგორია:ქართული ეკლესია-მონასტრები თურქეთში
ატავდი
ატავდი  (Атауҙы, Атавды) — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 614 ადამიანი. რაიონულ ცენტრ ასკაროვოდან დაშორებულია 52 კილომეტრით. უახლოესი რკინიგზის სადგურია მაგნიტოგორსკი, რომელიც დაშორებულია 60 კმ-ით.
2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (99%).
სქოლიო
კატეგორია:აბზელილოვოს რაიონის სოფლები
თურქსელი
თურქსელი ან Turkcell — თურქეთის წამყვანი მობილური ოპერატორი, დაფუძნებული სტამბოლში. კომპანიას ჰყავს 34.4 მილიონი აბონენტი, 2011 წლის 30 სექტემბრის მონაცემებით.
ისტორია
thumb|left|250px|თურქსელის მობილური სადგური სეითგაზიში, კირკა, [[თურქეთი.]] 1994 წლის თებერვალში, თურქსელმა გახსნისას გახდა თურქეთის პირველი GSM ოპერატორი. 2012 წლის მე-3 კვარტალში, მას 52,4% წილი ჰქონდა ბაზარზე. მისი კონკურენტები იყვნენ Vodafone საბაზრო წილით 27,9% და ავეა საბაზრო წილით 19,7%.
თურქსელი პირველი თურქული კომპანიაა, რომელიც მოხვდა ნიუ-იორკის საფონდო ბირჟაზე, სადაც მისი აქციებით ვაჭრობა 2000 წლის 11 ივლისიდან მიმდინარეობს, სტამბოლის საფონდო ბირჟასთან ერთად.
თურქსელის აქციონერთა სტრუქტურა ასეთია: 51% ეკუთვნის Turkcell Holding A.Ş.-ს, 0.05% ჩუქუროვა ჰოლდინგს, 13,07% ტელია სონერას, 1.18% MV Holding A.Ş.-ს და თავისუფალ მიმოქცევაშია 34.7%. 2011 წლისთვის ტელია სონერა და ჩუქუროვა ჰოლდინგი, პირდაპირ და ირიბად, ფლობდნენ თურქსელის სააქციო კაპიტალის დაახლოებით 37.1% და 13.8% შესაბამისად. ჩუქუროვა ჯგუფმა, 2005 წლის მარტში შეთანხმდა გაეყიდა თურქსელის დიდი წილი ტელია სონერას. მას შემდეგ ისინი დავობენ იმაზე, არის თუ არა ეს შეთანხმება სავალდებულო. 2009 წლის აგვისტოში, საერთაშორისო სავაჭრო პალატამ მიიღო გადაწყვეტილება, რომლის თანახმად, ჩუქუროვამ უნდა გადასცეს ყველა დარჩენილი აქციების წილი Turkcell Holding A.Ş.-ს და ტელია სონერას.
დაფარვის ზონა
თურქსელი ფარავს ტერიტორიას, რომელიც 2007 წლის 31 მარტისთვის, მოიცავს 100% მოსახლეობას, რომელიც ცხოვრობს ქალაქებში, სადაც 3000-ზე მეტი ადამიანია, რომელიხ შეადგენს მთლიანი მოსახლეობის 97.21% და 80.44% თურქეთის ფართობის. კომპანიას აქვს რამდენიმე ბრმა ლაქა, განსაკუთრებით აღმოსავლეთ რეგიონის მთიან რაიონებში.
ჩრდილოეთი კვიპროსი
თურქსელი ასევე მოღვაწეობს საზღვარგარეთ. მისი ჩრდილოეთ კვიპროსული ბრენდი ცნობილია, როგორც ჩრდილოეთ კვიპროსის თურქსელი (Kuzey Kıbrıs Turkcell), რომელიც წარმოდგენილია მხოლოდ ჩრდილოეთ კვიპროსში. ჩრდილოეთ კვიპროსის თურქსელი-ს მმართველობა ხორციელდება მთლიანად ცალკე თურქეთის თურქსელისგან, მიუხედავად იმისა, რომ ქსელის საკუთრება ეკუთვნის თურქსელს. ჩრდილოეთ კვიპროსის თურქსელი ამ მომენტში ჩრდილოეთის უმსხვილესი პროვაიდერია, რეგისტრირებული აბონენტების და დაფარვის ზონის თვალსაზრისით.
როუმინგი
2008 წლის სექტემბრისთვის თურქსელს ჰქონდა შეთახმებული საერთაშორისო როუმინგი 605 ოპერატორთან 201 ქვეყანაში. იგი აცხადებდა, რომ მას აქვს უფრო მეტი საერთაშორისო GPRS როუმინგის შეთანხმება, ვიდრე ნებისმიერი სხვა ოპერატორი (356 ოპერატორი 143 ქვეყანაში, 2008 წლის 31 აგვისტოსთვის).
სპონსორობა
თურქსელი ასევე აფინანსებს სტამბოლის საერთაშორისო კინოფესტივალს და სტამბოლის საერთაშორისო ჯაზ-ფესტივალის გენერალური სპონსორია. 1999 წლიდან, თურქსელმა მხარი დაუჭირა ბოდრუმის ძველი ქალაქის კედლების აღდგენას. ძველი თეატრის აღდგენის ბოლო ეტაპი, დასრულდა 2003 წლის ივნისში.
სქოლიო
კატეგორია:თურქული ბრენდები კატეგორია:თურქეთის კომპანიები კატეგორია:თურქეთის სატელეკომუნიკაციო კომპანიები
ფანრების ხიდი
ფანრების ხიდი (Фонарный мост) — ხიდი სანქტ-პეტერბურგში მდინარე მოიკაზე. მდებარეობს საადმირალოს რაიონში. აკავშირებს საადმირალოს მეორე კუნძულსა და ყაზანის კუნძულებს. ხიდის სიგრძეა - 33 მეტრი, სიგანე - 20 მ.
მდებარეობა
ხიდი აკავშირებს ფანრებისა და ფოსტის შესახვევებს. მასთან ახლოს მდებარეობს მეკავშირეების კულტურის სახლი (ყოფილი გერმანული რეფორმატორული ეკლესიის შენობა).
დინების ზემოთ მდებარეობს ლურჯი ხიდი, ხოლო ქვემოთ — ფოსტის ხიდი.
უახლოესი მეტროსადგურია „საადმირალო“.
ისტორია
XVIII საუკუნის შუა წლებამდე ამ ადგილზე მოქმედებდა ხის ხიდი, რომელიც არაერთხელ გადააკეთეს. 1905-1906 წლებშ ააგეს ხის ორმალიანი საფეხმავლო ხიდი. პროექტი შეიმუშავა ინჟნერმა პ. ა. ლიხაჩიოვმა, რომელიც ასევე ტექნიკურად მეთვალყურეობდა მშენებლობის პროცესს. 1950 წელს ხის მალები შეცვალეს მეტალის საყრდენებით, ხოლო ხის ღობე მეტალის მოაჯირებით, რომელიც შემკული იყო უბრალო ფიგურებით.
ამჟამად არსებული ხიდის მშენებლობა მიმდინარეობდა 1971 წლიდან 1973 წლამდე პერიოდში ინჟინერ ლ. ნ. სობოლევისა და არქიტექტორ ლევ ალექსანდრეს ძე ნოსკოვის პროექტის მიხედვით. 2003 წელს ქალაქის ხიდების გაფორმების პროექტის საფუძველზე, მხატვრულად გააფორმეს ქალქის ხიდები და მათ შორის მეფარნეების ხიდიც.
რესურსები ინტერნეტში
კატეგორია:სანქტ-პეტერბურგის ხიდები
ანატოლი სობჩაკის ქუჩა
ანატოლი სობჩაკის ქუჩა — ქუჩა თბილისში. მდებარეობს მთაწმინდის რაიონში (გარეთუბანი); რევაზ თაბუკაშვილის ქუჩიდან გიორგი ათონელის ქუჩამდე. ყოფილ გიორგის (წმინდა გიორგის) ქუჩას (ახლანდელი ჯორჯაძის ქუჩა) გამოეყო XIX საუკუნის ბოლოს.
თავდაპირველად მას — ალექსანდრეს, 1900 წელს კი, აქ მდებარე სახაზინოს გამო, ხაზინის ქუჩა უწოდეს. 2004 წელს ანატოლი სობჩაკის სახელი ეწოდა. ქუჩას მარცხენა მხარეს გიორგი ლეონიძის ბაღი მიუყვება (ყოფილი ალექსანდრეს ბაღის ქვედა ნაწილი).
ლიტერატურა
კატეგორია:მთაწმინდის რაიონის ქუჩები
ალფრედ ჰეტნერი
ალფრედ ჰეტნერი (Alfred Hettner; დ. 6 აგვისტო, 1859, დრეზდენი — გ. 31 აგვისტო, 1941, ჰაიდელბერგი) — გერმანელი გეოგრაფი. ქოროლოგიის სამეცნიერო სკოლის ფუძემდებელი და მთავარი თეორეტიკოსი. ფერდინანდ ფონ რიხტჰოფენისა და ფრიდრიხ რატცელის მოწაფე. დიდი გავლენა მოახდინა გერმანიაში გეოგრაფიის განვითარებაზე. 1894 წლიდან ლაიფციგის, 1899-1928 წლებში ჰაიდელბერგის უნივერსიტეტების პროფესორი. 1882-1884 და 1888-1890 წლებში იმოგზაურა სამხრეთ ამერიკაში, 1908 წელს — ეგვიპტეში, 1912 წელს — ალჟირსა და ტუნისში, 1913-1914 წლებში სამხრეთ და აღმოსავლეთ აზიაში. აქვს გამოკვლევები ქვეყანათმცოდნეობაში, გეომორფოლოგიაში, კლიმატოლოგიაში, ადამიანის გეოგრაფიაში, გეოგრაფიული სწავლების მეთოდიკაში, გეოგრაფიის ისტორიასა და მეთოდოლოგიაში. 1895 წელს დააარსა და 40 წელს ხელმძღვანელობდა „გეოგრაფიშე ცაიტშრიფტს“ („Geographische Zeitschrift“). ჰეტნერის შრომებში იგრძნობა იდეალისტური ფილოსოფიის დიდი გავლენა. იგი გეოგრაფიას მიაკუთვნებდა სივცობრივ (ქოროლოგიურ) მეცნიერებათა რიცხვს და თვლიდა, რომ მას უნდა შეესწავლა საგნებისა და მოვლენების მხოლოდ სივრცობრივი ურთიერთკავშირი. ჰეტნერი ადამიანს განიხილავდა როგორც ბუნებრივი ლანდშაფტის კომპონენტს, უგულებელყოფდა საზოგადოების ცნებას და მისი განვითარების კანონზომიერებას. ჰეტნერის შრომებმა დიდი გავლენა მოახდინა სხვა ქვეყნების გეოგრაფებზე.
სქოლიო
კატეგორია:გერმანელი გეოგრაფები
ჩვეულებრივი შოშია
ჩვეულებრივი შოშია, შოშია, შროშანი (Sturnus vulgaris) — მგალობელი ფრინველი შოშიასებრთა ოჯახისა. ფართოდაა გავრცელებული ევრაზიის მნიშვნელოვან ნაწილში, ინტროდუცირებულია სამხრეთ აფრიკაში, ჩრდილოეთ ამერიკაში, ავსტრალიასა და ახალ ზელანდიაში. სამხრეთ და დასავლეთ ევროპაში მობინადრე ფრინველია, ჩრდილოეთსა და აღმოსავლეთში მცხოვრებნი კი მიგრაციებს ასრულებენ და სამხრეთისაკენ ინაცვლებენ. გარეგნულად (ზომები, ყვითელი ნისკარტი და მუქი შეფერილობა) ძლიერ წააგავს შავ შაშვს, მაგრამ მისგან განსხვავებით მიწაზე გადაადგილებისას დადის და არ ხტუნავს.
აღწერა
ჩვეულებრივი შოშია მცირე ზომის ფრინველია, სიგრძით 18,7–21,2 სმ, ფრთის შლილი 38,7 სმ შეადგენს, მასა 75 გრამს აღწევს. ტანი მასიურია, აქვს მოკლე კისერი. ნისკარტი გრძელი, წამახვილებული და ოდნავ ქვედა მიმართულებით მოღუნულია; გამრავლების სეზონზე ფერად ყვითელია, დანარჩენ დროს შავი. შედარებით დიდი ზომის შავი შაშვისაგან (Turdus merula) განსხვავებით ნისკარტი გვერდებისკენ გაბრტყელებულია და ისეთი მძლავრიც არ არის. თვალის ფერადი გარსი ყავისფერია. ფრთები მოკლე, ძირში განიერი, ხოლო ბოლოში შევიწროებულია. გალობისას ხშირად იქნევს მათ. ზრდასრული დედლისა და მამლის ზურგის, მკერდის და კისრის უკანა მხარის შეფერილობა ერთმანეთისაგან არ განსხვავდება: შავი ბუმბული მეტალისებრი ბზინვარებით, ცალკეულ ქვესახეობებს იისფერი, მომწვანო, მოცისფრო ან ბრინჯაოსფერი იერი დაჰკრავთ. ზამთარში, როდესაც ბუმბულის წვერები იცვითება, ტანზე ჩნდება მრავალი თეთრი ან კრემისფერი წინწკლები, ფრთების გარე მხარესა და მკერდზე უფრო დიდები, ხოლო თავზე მცირენი. გაზაფხულზე, ბუმბულის ცვენის შემდეგ შეფერილობა ერთფეროვანი მურა ხდება. კუდი მოკლეა, 6,2–6,8 სმ სიგრძის, ბოლოში თითქმის სწორი. ფეხები მოწითალო-ყავისფერია. სქესობრივი დიმორფიზმი მცირედ გამოიხატება: მამალს მკერდზე წაგრძელებული ბუმბული აქვს, მაშინ, როდესაც დედლისა მოკლე და მოხდენილია; ნისკარტის ძირში დედალს მოლურჯო ლაქა აქვს, ხოლო მამალს ამ ადგილებში წითელი წინწკლები აყრია. ახალგაზრდა ფრინველებში სხეულის ბზინვარება ესეოდენ გამოხატული არ არის, ხოლო მათი ფრთის დაბოლოვებები მომრგვალებულია და არა წამახვილებული, როგორიც ზრდასრულს აქვს. მოზარდი ბარტყების ნისკარტი მთელი წლის განმავლობაში მურა-შავია.
სქოლიო
კატეგორია:შოშია
მარილაკი
მარილაკი (Marilac) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 230 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გოვერნადორ-ვალადარისის შემადგენლობაში.
2010 წლის მონაცემებით, მოსახლეობა 4 219 ადამიანს შეადგენდა, მოსახლეობის სიმჭიდროვე 26.57 კმ²-ზე. ფართობი 158 809 კმ²-ია.
ფუსი
250px|მინი|უძველესი ფუსისა (მარჯვნივ) და [[ნიუვას ნახატი, აღმოჩენელი სინ ძიანგში.]] ფუსი (伏羲), ასევე მოხსენიებული, როგორც ფუ-ჰსი — კულტურული გმირი ჩინურ ლეგენდებსა და მითოლოგიაში, იგი გვევლინება კაცობრიობის შექმნელად (მის დასთან - ნიუვასთან ერთად), ასევე მან გამოიგონა ნადირობა, თევზაობა, კულინარია და ჩინური ცანგძიეს იეროგლიფური დამწერლობის სისტემა. ის ცნობილია, როგორც პაოსი, ასევე პაო-ში. ფუსის თვლიან პირველ იმ სამ მონარქს შორის, რომლებიც ჩინეთის დინასტიური პერიოდის დასაწყისში მოღვაწეობდნენ.
წარმომავლობა
ფანკუ არის პირველი მგრძნობიარე არსება და შემოქმედი. თავდაპირველად სამყაროში სუფევდა უფორმო ქაოსი. ამ ქაოსში 18 000 წლის მანძილზე კვერცხში ეძინა ფანკუს. როდესაც ინი და იანი სამყაროში დაბალანსდა, ფანკუმ გამოიღვიძა. დააცილა ერთმანეთს ინი და იანი. ინი გადაიქცა დედამიწად, ხოლო იანი ცად. ფანკუ მათ შროის მოექცა და აკავებდა ცას. 18 000 წლის შემდეგ ფანკუ წამოწვა დასასვენებლად, ანუ გარდაიცვალა. მისი ამონასუნთქი გადაიქცა ნიავად, ხმა ჭექა-ქუხილად გაისმა, მარცხენა თვალი მზედ, მარჯვენა მთვარედ, თმა და წვერ-ულვაში - ცაზე გაბნეულ ვარსკვლავებად იქცა. მისი ხმა გახდა სამყაროს ოთხი პოლუსი, ტანი - გზებად და ბილიკებად, კუნთები - სახნავ მიწებად, ნაყოფიერ ნიადაგად, ხოლო კბილები, ძვლები და ძვლის ტვინი- თეთრ იასპად, მწვანე ნეფრიტად და სხვა ძვირფას თვლებად იქცა. ბალანი, რომელიც ტანს უფარავდა უღრან ტყეებად და გაუვალ ბარდებად იქცა, მისი ოფლი კი კეთილშობილ წვიმად გარდაიქმნა, ის პატარა არსებები კი, რომლებიც ტანზე დაცოცავდნენ, ადამიანებად გადაიქცნენ. ფანკუ გვევლინება სამყაროს შემქმნელად. მათ შორის ასევე ძლევამოსილია ხუა ხსუ. ხუა ხსუს შეეძინა ტყუპები ძმა და და, ფუსი და ნიუვა. ფუსი და ნიუვა ნახევრად გველ ნახევრად ადამიან არსებებად წარმოედგინათ.
ფუსი ასევე ცნობილია, როგორც „ორიგინალი ადამიანი“ (ტექნიკურად, რომ ვთქვათ ის არ იყო ადამიანი) და ის ამბობდა, რომ დაიბადა ყვითელი მდინარის ქვედა-შუა დინებაზე, ადგილზე სახელად ჩენგძი (შესაძლოა თანამეედროვე ლანთიანის, შაანსის პროვინციის ან თიანშუის და განსუს პროვინციაში).
სინამდვილეში, ბევრ ჩინელს სჯერა, რომ ხუა ხსუ იყო ლიდერი მატრიარქატის დროს, უფრო ადრეულ პერიოდში ფუსი და ნიუვა იყვნენ მატრიარქატის საზოგადოებისს ლიდერები, როდესაც ჩინელებმა დაიწყეს საქორწნიო რიტუალები.
შექმნის ლეგენდა
მთებისა და ზღვების წიგნის მიხედვით ფუსი და ნიუვა იყვნენ ორიგინალი ადამიანები, რომლებიც ცხოვრობდნენ მითოლოგიურ მთაზე კუნლუნზე (დღევანდელი ხუაშანი). ერთ მშვენიერ დღეს ორი გაყოფილი ცეცხლი გაერთიანდა. ცეცხლის ქვეშ ნიუვამ და ფუსიმ გადაწყვიტეს გამხდარიყვნენ ცოლ-ქმარი. ფუსიმ და ნიუვამ გამოიყენეს თიხა, რომ შეექმნათ შთამომავლობა და ღვთაებრივი ძალით თიხისგან შექმნილი ფიგურები გაცოცხლდნენ. ეს თიხის ფიგურები იყვნენ პირველყოფილი ადამიანები. ფუსი და ნიუვა იყვნენ სამიდან ორი იმპერატორები პატრიარქატის საზოგადოების დასაწყისში ჩინეთში, რომელიც ეფუძნება მითს ფუსის მიერ თავის ტომში საქორწინო რიტუალის დამყარების. ადამიანების შექმნა იყო სიმბოლური ამბავი დიდი ოჯახური სტრუქტურის, რომელიც შეიცავს მამის გამოხატულებას.
სოციალური მნიშვნელობა
ფუსის ტაძრის ერთ-ერთი სვეტი განსუს პროვინციაში შემდეგი კუპლეტის მიხედვით ფუსის მნიშვნელობას აღწერს: „იმ სამი წინაპრების ხუასია ცივილიზაციისა, ფუსი ხუაიანგში იკავებს პირველ ადგილს“. მისი წინამორბედის ნიუვას დროს (რომელიც რამდენიმე რესურსებზე დაყრდნობით მისი ცოლიც იყო და დაც) მატრიარქატი იყო.
—ბან გუ, ბაიხუ თონგი
ფუსიმ ასწავლა თავის სუბიექტებს კულინარია, ბადეებით თევზაობა და ნადირობა ძვლის, ხისა და ბამბუკის იარაღებით. მან დააფუძნა ქორწინება და შესთავაზა ღია ცის ქვეშ პირველი მსხვერპლი ზეცას.
ტრადიციულად ფუსი ითვლება აი ჩინგის (აგრეთვე ცნობილი როგორც ი ძინგი ან ჭოუ ი) შემქმნელად, რომელსაც ჰე რუკის (ან ყვითელი მდინარისს რუკა) წასაკითხად იყენებდა. ფუსი ასევე ითვლება მუსიკალური ინსტრუმენტის გუ ცინის შემქმნელად, მიუხედავად იმისა, რომ მის შემქმნელად ასევე იწოდებიან შენნონგი და ყვითელი იმპერატორი.
პატარა ამოკვეთილ ფიგურებში ფუსი ჩანს, როგორც ენოჩი, ბიბლიური პატრიარქი. მირზა ტაჰირ აჰმადის მიხედვით, მეოთხე ხალიფა მუსლიმური ერთობის, ყველა ჩინური რელიგია დაფუძნებულია ფუსის სწავლებებზე. 150px|მინი|მარჯვნივ|ფუსი, ავტორი მა ლინი, სონგის დინასტია 300px|მინი|ცენტრი|ფუსი, რომელიც უყურებს ტრიგრამს, ავტორი გუო სუ, მინგის დინასტია
ლიტერატურა
კატეგორია:ჩინური მითოლოგია კატეგორია:ჩინეთის იმპერატორები კატეგორია:ჩინეთის ისტორია
სიგეტსენტმიკლოში
სიგეტსენტმიკლოში (Szigetszentmiklós) — ქალაქი ცენტრალურ უნგრეთში, პეშტის მედიეში. მდებარეობს ბუდაპეშტის სამხრეთით, მდინარე დუნაიში მოქცეულ კუნძულ ჩეპელზე. 2009 წლის მონაცემებით მოსახლეობა 32 340 ადამიანს შეადგენს.
წერილობით წყაროებში სიგეტსენტმიკლოში პირველად 1264 წელს იხსენიება.
რესურსები ინტერნეტში
კატეგორია:უნგრეთის ქალაქები
ქვემო სამგორი
ქვემო სამგორი — სოფელი საქართველოში, საგარეჯოს მუნიციპალიტეტში (გიორგიწმინდის თემი).
სქოლიო
კატეგორია:საგარეჯოს მუნიციპალიტეტის სოფლები
Vombisidris
Vombisidris — მომცრო ჭიანჭველათა გვარი Myrmicinae-ს ქვეოჯახიდან.
გავრცელება
გავრცელებულია სამხრეთ-აღმოსავლეთ აზიაში. ავსტრალიაში.
კლასიფიკაცია
ცნობილია დაახლოებით 10 სახეობა. გვარი მიეკუთვნება ტრიბა Formicoxenini-ს.
სქოლიო
კატეგორია:მირმიცინები
სან-მარინოს ეროვნული საფეხბურთო ნაკრები
სან-მარინოს ეროვნული საფეხბურთო ნაკრები (Nazionale di calcio di San Marino) წარმოადგენს სან-მარინოს საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს სან-მარინოს ფეხბურთის ფედერაცია.
ამჟამინდელი შემადგენლობა
შემადგნლობა მოცემულია 2015 წლის 12 ოქტომბერს სლოვენიის ეროვნული საფეხბურთო ნაკრების წინააღმდეგ გამართული მატჩის მიხედვით.
! colspan="9" bgcolor="#B0D3FB" align="left" |
რესურსები ინტერნეტში
კატეგორია:ევროპის ეროვნული საფეხბურთო ნაკრებები კატეგორია:სან-მარინოს ეროვნული სპორტული ნაკრებები კატეგორია:სან-მარინოს ფეხბურთი
ხესუს-მარია (სანტანდერი)
ხესუს-მარია (Jesus María) — ქალაქი და მუნიციპალიტეტი კოლუმბიაში, სანტანდერის დეპარტამენტში. მდებარეობს ზღვის დონიდან 1.825 მეტრზე. 2005 წლის მონაცემებით, მოსახლეობა 3 390 ადამიანს შეადგენდა, სიმჭიდროვე 56.5 ადამიანი კმ²-ზე. ფართობი 60 კმ²-ია.
რესურსები ინტერნეტში
კატეგორია:სანტანდერის დეპარტამენტის მუნიციპალიტეტები და ქალაქები
აუმიშევო
აუმიშევო (Әүмеш, Аумышево) — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 107 ადამიანი. რაიონულ ცენტრ ასკაროვოდან დაშორებულია 29 კილომეტრით. უახლოესი რკინიგზის სადგურია მაგნიტოგორსკი, რომელიც დაშორებულია 32 კმ-ით.
სქოლიო
კატეგორია:აბზელილოვოს რაიონის სოფლები
ფრედერიკსჰავნის მუნიციპალიტეტი
ფრედერიკსჰავნის მუნიციპალიტეტი — მუნიციპალიტეტი (დანიურად კომუნა) დანიაში, ჩრდილოეთ იუტლანდიის რეგიონში, იუტლანდიის ნახევარკუნძულზე. მუნიციპალიტეტის ფართობი შეადგენს 650,76 კმ²-ს, ხოლო მოსახლეობა — 60 377 ადამიანს (2015). ადმინისტრაციული ცენტრია ქალაქი ფრედერიკსჰავნი.
სქოლიო
კატეგორია:ჩრდილოეთ იუტლანდიის რეგიონის მუნიციპალიტეტები
სამხედრო ორდენი (სამონასტრო საზოგადოება)
რესურსები ინტერნეტში
კატეგორია:რაინდული ორდენები კატეგორია:სამხედრო ორდენები კატეგორია:ქრისტიანული ორდენები კატეგორია:ქრისტიანობა და ძალადობა
ხიდისთავის ქუჩა
ხიდისთავის ქუჩა — ქუჩა თბილისში, ისნის რაიონში. კონსტანტინე ცუცქირიძის ქუჩიდან დუშეთის ქუჩამდე. წარმოიქმნა XIX საუკუნეში.